wickkiey/tamil-wikipedia-markdown huggingface dataset:
# பன்னாட்டு இயற்கைப் பாதுகாப்பு ஒன்றிய செம்பட்டியலின் இயலிடத்தில் அற்றுவிட்ட இனங்கள்


**பன்னாட்டு இயற்கைப் பாதுகாப்பு ஒன்றிய செம்பட்டியலின் இயலிடத்தில் அற்றுவிட்ட இனங்கள்** (*IUCN Red List extinct in the wild species*) என்பது பன்னாட்டு இயற்கைப் பாதுகாப்பு ஒன்றிய செம்பட்டியலின் 2014.2 பதிப்பு, 78 (39 விலங்குகள், 39 தாவரங்கள் ) காட்டு இனங்கள், துணையினங்கள் மற்றும் வகைகள், இருப்பு மற்றும் துணை மக்கள்தொகையில் இயலிடத்தில் அற்றுவிட்ட இனமாக அடையாளம் காணப்பட்டுள்ளது.  

காட்டு இனங்களில் அழிந்துபோன பன்னாட்டு இயற்கைப் பாதுகாப்பு ஒன்றிய பட்டியல்கள் திணை வாரியாக கீழே பார்க்கவும்:  

- **விலங்குகள்** (திணை விலங்கு) — பன்னாட்டு இயற்கைப் பாதுகாப்பு ஒன்றிய செம்ப்பட்டியல் காட்டு இனங்களில் அழிந்து விட்டது
- **தாவரங்கள்** (திணை தாவரம்) — பன்னாட்டு இயற்கைப் பாதுகாப்பு ஒன்றிய செம்ப்பட்டியல் காட்டு இனங்களில் அழிந்து விட்டது
# சீன சிறுத்தை

**சீன சிறுத்தை** (*Chinese leopard*) என்பது சீனாவில் காணப்படும் மூன்று சிறுத்தை (*பாந்தெரா பார்டசு*) துணையினங்களுள் ஏதேனும் ஒன்றைக் குறிக்கிறது:  

- இந்தியச் சிறுத்தை (*பா. பா. பசுகா*) தெற்கு திபெத்தில், கோமோலாங்மா தேசிய இயற்கை காப்பகத்தில் இச்சிறுத்தைகள் பதிவு செய்யப்பட்டுள்ளன.
- வட சீனாவின் சிலின் மாகாணத்தில் உள்ள ஆமுர் சிறுத்தை (*பா. பா.* *ஓரியண்டலிசு*) ஹன்சுன் தேசிய இயற்கை காப்பகத்தில் புகைப்பட-கண்காணிப்பில் பதிவு செய்யப்பட்டுள்ளது. பன்னாட்டு எல்லையைக் குறிக்கும் உயரமான மற்றும் நீண்ட கம்பி வேலி இருந்தபோதிலும், சிறுத்தைகள் சீனா, உருசியா மற்றும் வட கொரியா இடையே தூமென் ஆற்றின் குறுக்கே கடக்கின்றன.
- இந்தோசீன சிறுத்தை (*பா. பா.* *டெலாகொளரி*) தெற்கு சீனாவின் யுன்னான் மாகாணத்தில் காணப்படுகிறது. இங்கு முத்து ஆறு வடக்கு பகுதியில் சிறுத்தை மக்கள்தொகைக்கு ஒரு தடையாக இருப்பதாகக் கருதப்படுகிறது.
# தேசிய பாதுகாப்பு உற்பத்தி அகாதமி



**தேசியப் பாதுகாப்பு உற்பத்தி அகாதமி** (**National Academy of Defence Production**) இந்திய இராணுவத்தின் முப்படைக்களுக்கும் தேவையான பல்வேறு வகையான படைக்கலன்களையும், தளவாடப் பொருட்களையும் உற்பத்தி செய்யும் தொழிற்சாலைகளில் பணிபுரியும் தொழில்நுட்பப் பொறியாளர்கள் மற்றும் அலுவலர்களுக்கு பயிற்சி தரும் நிறுவனம் ஆகும். இது மகாராட்டிரா மாநிலத்தின் நாக்பூர் நகரத்தின் புறநகர் பகுதியில் 1978-ஆம் ஆண்டில்நிறுவப்பட்டது.
# சௌரோன்



**சௌரோன்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு முதன்மை வில்லன் கனவுருப்புனைவு கதாபாத்திரம் ஆகும். இவர் ஒரு மோதிரத்தை உருவாக்குவதன் மூலம் மொர்டோர் நிலத்தை ஆள்கிறார் மற்றும் மத்திய-பூமி முழுவதையும் ஆளும் லட்சியத்தைக் கொண்டுள்ளார். அதே வேலையில் இவர் டோல்கீனின் முந்தைய நாவலான த காபிட்டில் "நெக்ரோமேன்சர்" என்று அடையாளம் காணப்படுகிறார். மற்றும் சில்மரில்லியன் புதினத்தில் இவரை முதல் டார்க் லார்ட் மோர்கோத்தின் என்று விவரிக்கிறது. சௌரான் பெரும்பாலும் "கண்" போல, உடல் கலைக்கப்பட்டதைப் போல் தோன்றும்.  

இந்த கதாபாத்திரத்திற்கு உயிர் கொடுக்குக்கும் விதமாக நடிகர் 'ஆலன் ஹோவர்டு' என்பவர் பீட்டர் ஜாக்சன் இயக்கிய த லார்டு ஆப் த ரிங்ஸ் (2001-2003) திரைப்படத் தொடர்களில் குரல் கொடுத்துள்ளார். அத்துடன் அமேசான் பிரைம் தொடரான த லார்டு ஆப் த ரிங்சு: த ரிங்சு ஆப் பவர் என்ற தொடரிலும் சித்தரிக்கப்பட்டுள்ளது. இவர் மோதிரத்தை உருவாக்கி வைத்திருக்கும் போது கருப்பு கவசம் அணிந்த பெரிய மனித உருவமாக காட்டப்படுகிறார், ஆனால் மீதமுள்ள கதைக்களம் முழுவதும் சிதைந்த கண்ணாக மட்டுமே தோன்றுகிறார்.
# பார்டு த போமேன்



**பார்டு த போமேன்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர் லேக்டவுனின் ஒரு மென் மற்றும் டேலின் பண்டைய பிரபுக்களின் வழித்தோன்றல், சிமாக்கு என்ற டிராகனைக் கொல்ல நிர்வகிக்கிறார், அதன் பிறகு இவர் டேலின் ராஜ்யத்தின் ராஜாவானார். இந்த கதாபாத்திரம் சிமாக்கைக் கொல்வதற்காகவேஎன்பவர் சிறப்பாக டோல்கீன் உருவாக்கினார், ஏனென்றால் கதையின் மற்ற கதாநாயகர்கள் யாரும் இந்தப் பாத்திரத்தை நிறைவேற்ற முடியவில்லை என்பதாகும். பார்டு த போமேன் பழைய ஆங்கிலக் கவிதையான பியோவுல்ப் என்ற போர்வீரனான விக்லாப் என்பவரால் ஈர்க்கப்பட்டிருக்கலாம்.  

இந்த கதாபாத்திரத்திற்கு உயிர் கொடுக்குக்கும் விதமாக நடிகர் லூக் எவன்ஸ் என்பவர் பீட்டர் ஜாக்சன் இயக்கிய த காபிட்டு என்ற திரைப்படத் தொடரில் பார்டு என்ற கதாபாத்திரத்தை சித்தரித்தார். முத்தொகுப்பின் கடைசி இரண்டு படங்களான த டெசோலேசன் ஆப் சிமாக்கு (2013) மற்றும் தி த பாட்டிலே ஆப் த பைவ் அர்மிசு (2014) ஆகியவற்றில் நடித்தார்.
# சிமாக்கு



**சிமாக்கு** என்பது ஒரு டிராகன் மற்றும் ஆங்கில எழுத்தாளர் ஜே. ஆர். ஆர். டோல்கீன் என்பவரால் 1937 ஆம் ஆண்டு வெளியான நாவலான த காபிட்டு என்ற புத்தகத்தில் வரக்கூடிய கனவுருப்புனைவு உயிரினம் ஆகும். இது புதையல் மற்றும் மலை ஆகியவை தேடலின் குறிக்கோளில் முக்கிய எதிரியாகும். இந்த ராகன் சக்திவாய்ந்த மற்றும் பயமுறுத்தும் தோற்றம் உடையது, அத்துடன் புதின விவரிக்கப்பட்டுள்ள நிகழ்வுகளுக்கு 150 ஆண்டுகளுக்கு முன்பு எரேபோரின் குள்ள இராச்சியம் மீது படையெடுது, அவர்களின் ராஜ்யத்தை கைப்பற்றிக்கொண்டது.  

இந்த உயிரினத்தை அழித்து அவர்களின் ராஜ்யத்தை மீண்டும் கைப்பற்ற, மந்திரவாதி காண்டால்ப்பு மற்றும் ஹொபிட் பில்போ பாக்கின்சு ஆகியோரின் உதவியுடன், பதின்மூன்று குள்ளர்கள் கொண்ட குழு ராஜ்யத்தை திரும்பப் பெறுவதற்கான தேடலை மேற்கொண்டது. பீட்டர் ஜாக்சன் இயக்கத்தில் வெளியான த காபிட்டு திரைப்படத் தழுவல்களில் பெனடிக்ட் கம்பர்பேட்ச் மூலம் குரல் கொடுத்தார் மற்றும் விளக்கினார்.
# நாராயணி சேனை



**நாராயணி சேனை** (*Narayani Sena*), **நாராயண கோபசு**, **கோபயன்** அல்லது **யாதவ படை** என்பது துவாரகா ராஜ்ஜியத்தின் கிருட்டிணனின் படையாகும். இதுவே எல்லா காலத்திலும் உயரிய படை என்று அழைக்கப்படுகிறது. இந்தப் படையினரை *மகாபாரதம்* அபிரா மக்கள் என்று விவரித்துள்ளது. போட்டி அரசுகளுக்கு இந்தப் படை பெரும் அச்சுறுத்தலாக இருந்தது. நாராயணி சேனைக்குப் பயந்து, பல மன்னர்கள் துவாரகாவை எதிர்த்துப் போரிட முயலவில்லை. துவாரகா கிருட்டிணனின் அரசியல் மற்றும் யாதவர்களின் திறமையினால் பெரும்பாலான போர்களில் இப்படையினர் சாதுர்யாமாக வென்றனர். நாராயணி சேனையினைப் பயன்படுத்தி, யாதவர்கள் இந்தியாவின் பெரும்பகுதிக்கு தங்கள் பேரரசை விரிவுபடுத்தினர்.  

## நாராயணி படையமைப்பு
கிருட்டிணன், அர்ஜுனனுக்குத் துரியோதனனுக்கு எதிராக நாராயணி சேனையினை தேர்வு செய்யும் வாய்ப்பினை வழங்கினார். இப்படையில் ஒரு கோடி கோபியர்கள் படைவீரர்களாக இருந்தனர். இவர்கள் துணிச்சலான போராளிகள் மற்றும் நாராயண் என்ற பெயரில் பிரபலமானவர்கள். அரி வம்ச புராணத்தின்படி, இவர்கள் கோபே அல்லது யாதவர் என்ற ஒரே பரம்பரையைச் சேர்ந்தவர்கள் என்று கூறப்படுகிறது. இந்தப் படையில் கிருட்டிணனின் 18,000 சகோதரர்கள் மற்றும் உறவினர்கள் இருந்தனர். இந்தப் படையில் 7 மகாரத்திகளும் (கிருஷ்ணா, பலராமர், சாம்பன், அஹுகா, சாருதேஷ்ணா, சக்கரததேவர் மற்றும் சாத்தியகி ) மற்றும் 7 அதிராதிகளும் (கிருதவர்மன், அநாதிரிஷ்டி, சாமிகா, சமிதிஞ்சயா, கங்கா, சங்கு, குந்தி) இருந்தனர்.  

## குருக்ஷேத்திரப் போரில் ஈடுபாடு
மகாபாரதத்தில் (பண்டைய இந்தியாவின் இரண்டு முக்கிய இதிகாசங்களில் ஒன்று) குருக்ஷேத்ரா போர்க்களத்தில் போர் தொடங்குவதற்கு முன்பு, இரு தரப்பும் - கௌரவர்களும் பாண்டவர்களும் ஆதரவைக் கோருவதற்காக பல்வேறு மன்னர்களைச் சந்திக்க எல்லா திசைகளிலும் பயணிக்கத் தொடங்கினர். தற்செயலாக, துரியோதனன் (கௌரவர்களின் பக்கத்திலிருந்து) மற்றும் அர்ஜுனன் (பாண்டவர்கள் பக்கத்திலிருந்து) இருவரும் சேர்ந்து ஸ்ரீகிருஷ்ணரின் ராஜ்யமான துவாரிகாவை அடைந்தனர். பகவான் கிருஷ்ணர் இருவருக்கும் முன் ஒரு நிபந்தனையை முன்வைத்தார் - நீங்கள் என்னை உங்கள் பக்கத்தில் வைத்திருக்கலாம் அல்லது எனது முழுப் படையான யாதவர் படையான- நாராயணி சேனையினை கொண்டிருக்கலாம் என்றார். முழுப் போரின் போதும் எந்த ஆயுதத்தினையும் எடுக்க மாட்டேன் என்றும் அவர் இருவரிடமும் கூறினார். எனவே கிருஷ்ணர் அர்ஜுனிடம் உங்களுக்கு என்ன வேண்டும் என்று முதலில் கேட்டபோது, துரியோதனனின் மகிழ்ச்சிக்கு, இறைவனைத் தேர்ந்தெடுத்தார். 'நாராயணன்' மற்றும் துரியோதனன் வலிமைமிக்க இராணுவத்தின் -'நாராயணி சேனை' எனும் சிறந்த வீரர்களைப் பெற்றார். நாராயணி சேனை கௌரவர்களுக்காகப் போரிட்டபோது, கௌரவர்களுக்காக கிருதவர்மாவும் அவனது படைப் பிரிவும் மட்டுமே போரிட்டன. சாத்யகி பாண்டவர்களுக்காகப் போரிட்டார். பல்ராம் மற்றும் கிருஷ்ணரின் ஆலோசனையின் பேரில் மீதமுள்ள அதிரதிகளும் மகாரத்திகளும் குருக்ஷேத்திரப் போரிலிருந்து விலக்கப்பட்டனர்.  

## அர்ஜுனன் மீதான போருக்குப் பிந்தைய தாக்குதல்
துரியோதனன் அர்ஜுனனின் பக்கம் சேர்ந்தபோது கோபர்களுக்கு ஆதரவாகப் போரிடக் கிருட்டிணன் முன்வந்தார். இந்த கோபர்கள் வேறு யாருமல்ல, இவர்கள் அபிராக்களாக இருந்த யாதவர்களே. இவர்கள் துரியோதனன் மற்றும் கௌரவர்களின் ஆதரவாளர்களாக இருந்தனர். மேலும் மகாபாரதத்தில் கூறப்படும், அபீர், கோபா, கோபால் மற்றும் யாதவர்கள் உள்ளிட்ட அனைவரும் ஒரே பிரிவினரே. இவர்கள் மகாபாரதப் போரின் நாயகனை (அர்ஜுனன்) தோற்கடித்தனர். மேலும் அர்ஜுனன் ஸ்ரீ கிருஷ்ணரின் குடும்ப உறுப்பினர்களின் அடையாளத்தை வெளிப்படுத்தியபோது காப்பாற்றினர்.  

## மேலும் பார்க்கவும்
- அபிரா
- யது குலம்
# அஜ்கார்


**அஜ்கார்** (*AJGAR*) என்பது அகிர், ஜாட், குஜ்ஜர் மற்றும் ராஜ்புத் சாதிகளின் கூட்டணியாகும். இதனை முதன்முதலில் சர் சோட்டு ராம் என்பர் முன்மொழிந்தார். ராம் என்பவர் கிராமப்புற தலைவர் மற்றும் சுதந்திரத்திற்கு முந்தைய இந்தியாவின் அரசியல்வாதி ஆவார்.  

இந்த கோட்பாடு பின்னர் 1970களில் சௌத்ரி சரண் சிங்கால் உத்தரபிரதேசத்தில் இந்திய தேசிய காங்கிரசின் ஏகபோகத்தை உடைக்க இவரது விவசாய *(கிசான்)* அரசியலின் ஒரு பகுதியாகப் பயன்படுத்தப்பட்டது. அகிர்கள், ஜாட் இனமக்கள், குஜ்ஜர்கள் மற்றும் ராஜபுத்திரர்கள் ஒரே சமூக மற்றும் இனக் குழுவைச் சேர்ந்தவர்கள்: சத்திரியர் குலம் எனும் இனக் கோட்பாட்டுக் குழுவினைச் சார்ந்தவர்கள் இவர்கள்.  

## குறிக்கோள் மற்றும் நோக்கம்
பிற்படுத்தப்பட்ட சாதியினர் உத்தரப் பிரதேச மாநிலம் முழுவதும் செழிப்பாக உள்ளனர் மற்றும் கிராம சமூக கட்டமைப்பின் முக்கியப் பங்கு வகிக்கின்றனர். தற்போது, இந்தியாவில் உள்ள பஞ்சாயத்து ராஜ், இந்த சாதிகளுக்கு இடையேயான திருமணங்கள் கலப்பு திருமணமாகக் கருதப்படாது என்று முடிவு செய்துள்ளது. இவர்கள் சத்திரியர்கள் என்று அழைக்கப்படும் ஒற்றை அமைப்பின் கீழ் உள்ளனர். இவர்களின் சமூக நிலைமைகள் பெரும்பாலும் இவர்களின் பொருளாதார நிலைக்கு ஒத்திருக்கின்றன. பட்டியல் சாதியினரை விடச் சிறந்த மற்றும் உயர் சாதியினருக்கு நெருக்கமாக உள்ளனர். அஜ்கார் மாநிலத்தில் அரசியல் அதிகாரத்தைப் பெற உருவான அமைப்பாகும்.  

## அரசியல் வெற்றி
மேற்கு உத்தரப்பிரதேசத்தில், பசுமைப் புரட்சியின் போது அஜ்கார் கூட்டணியின் செல்வாக்கும் அதிகாரமும் அதிகரித்தது. ஆனால் அஜ்கார் அமைப்பு பரவலான ஆதரவைப் பெறத் தவறியது. இருப்பினும், பின்னர் 1989-ல், வி.பி. சிங் மற்ற பிற்படுத்தப்பட்ட வகுப்பினரையும் ராஜபுத்திரர்களையும் இணைக்க அஜ்கார் கூட்டமைப்பினை வெற்றிகரமாகப் பயன்படுத்தினார்.
# அகர்



**அகர்** (*Ahar caste*) என்பது இந்தியாவில் உள்ள ஒரு இந்து சாதி குழுவாகும். "அகர்" என்ற சொல் வரலாற்று ரீதியாக யாதவ் சாதியுடன் "அகிர் " என்ற சொல்லுடன் தொடர்புடையது. 20ஆம் நூற்றாண்டின் தொடக்கத்தில், அகர் என்று பெயரிடப்பட்ட இனக்குழு பொதுவாக இந்தியாவின் சில மேற்கு-மத்திய மாவட்டங்களில் வாழ்ந்தனர். ஆனால் 1931ஆம் ஆண்டு இந்திய மக்கள்தொகைக் கணக்கெடுப்பில் வட-மத்திய மாவட்டங்களில் அதிக எண்ணிக்கையில் இவர்கள் வாழ்வது பதிவு செய்யப்பட்டது. இவர்கள் தங்களை *யாது* இனத்தைச் சேர்ந்தவர்கள் என்று கூறுகின்றனர்.  

அகர், அகிர் அல்லது யாதவர் என்றும் அழைக்கப்படுவது வட இந்தியாவின் ஒரு விவசாய அல்லது விவசாய சாதியாகும்.  

பத்தொன்பதாம் நூற்றாண்டில் யாதவ இயக்கம், அகர், அகிர், குவாலா, கோப் போன்ற பிராந்திய சாதிகளை யாதவா என்ற பொதுவான குழுவின் கீழ் இணைக்க முயற்சி செய்து வெற்றியடைந்தது. 1931 மக்கள் தொகை கணக்கெடுப்பின்படி, ஆயர், அஹிர், கோப், கோஷி, குவாலா, கோவாரி, கௌரா, கவிந்தன், இடையன் போன்ற ஆயர் சமூகங்களின் மக்கள் தொகை 14,170,032 ஆகும். பகவான் கிருட்டிணன் யாதவர்களின் அல்லது யதுவின் வம்சாவளியைச் சேர்ந்தவர்.
# தேடிஸ்


**தேடிஸ்** *Datis* or *Datus* ( , பழைய ஈரானியம் : *Dātiya-, அச்செமனிட் எலமைட் : Da-ti-ya ), என்பவர் பேரரசர் டேரியஸ் ஆட்சியின் போது பாரசீகப் பேரரசில் பணியாற்றிய ஒரு மீடியன் பிரபு மற்றும் கடற்படைத் தளதி ஆவார். இவர் கிரேக்க விவகாரங்களை நன்கு அறிந்திருந்தார் மேலும் கிரேக்கத் தலைவர்களுடன் தொடர்புகளைப் பேணி வந்தார்.  

மார்தோனியசு என்ற தளபதிக்கு பதிலாக தேடிஸ் மற்றும் அர்டாபெர்னெஸ் என்ற மற்றொரு அதிகாரியும் நியமிக்கப்பட்டனர். ஏதென்ஸ் மற்றும் எரீத்திரியாவை அடிமைப்படுத்தவும், கிரேக்க அடிமைகளை அகாமனசிய மன்னரின் முன் கொண்டு வரந்து நிறுத்தவும் தேடிசுக்கு கட்டளையிடப்பட்டது. இதை செய்து முடிக்க, கிரேக்கத்தின் கிழக்குக் கடற்கரையில் ஒரு அரண் நிலையை நிறுவ தேடிஸ் முயன்றார்.  

கிமு 490 இல், தேடிஸ் ஐயோனியன் கடற்கரையிலிருந்து சாமோசுக்குப் போர்ப் பயணம் செய்தார். பின்னர் அவர் ஐகாரியன் கடல் வழியாக டெலோஸ் மற்றும் நக்சஸ் தீவுகளுக்குச் சென்றார். தேடிஸ் வந்தவுடன் தீவுகளில் வசித்தவர்கள் ஓடிவிட்டனர். தேடிஸ் பின்னர் அவர்களுக்கு தீங்கு செய்மாட்டேன் என்று ஒரு செய்தியை அனுப்பினார். அப்பல்லோவின் பலிபீடத்தில் தேடிஸ் அதிக அளவு தூபத்தை எரித்தார்.  

தேட்டிசின் படைகள் கிரேக்கக் கரையோரமாகப் பயணித்து ஒவ்வொரு நகரமாக கடந்தது. காரிஸ்ட்டஸ் என்ற ஒரு நகரம் தேடியசை எதிர்த்தது. எனவே 80,000 வீரர்கள் மற்றும் 200 கப்பல்களைக் கொண்ட அவரது இராணுவம் நகரத்தை முற்றுகையிட்டது. நகரைச் சுற்றியிருந்த பயிர்களை அழித்து முற்றுகையைத் தொடர்ந்தது. இறுதியில், நகரம் வீழ்ந்து, சரணடைந்தது.  

கிமு 490 இல் எரீத்திரியாவை தேடிஸ் முற்றுகையிட்டபோது, எரீத்திரியர்களுக்குள் இவரை எதிர்கொள்வது குறித்து பல கருத்துவேறுபாடுகள் ஏற்பட்டன. சில எரீத்திரியன்கள் நகரம் சரணடைய வேண்டும் என்றனர். சிலர் கிரேக்க மலைகளில் கொரில்லா போரை நடத்த விரும்பினர். சில எரீத்திரியான்கள் நகரத்தை பாரசீகர்களிடம் ஒப்படைக்க விரும்பினர். நான்காயிரம் ஏதெனியன் குடியேற்றவாசிகள் எரீத்திரியாவைப் பாதுகாக்க கால்சிசிலிருந்து புறப்பட்டனர். தேடிஸ் எரீத்திரியார்களைத் தாக்கினார், இதன் விளைவாக அதிக எண்ணிக்கையிலான உயிரிழப்புகள் ஏற்பட்டன. முற்றுகையின் ஏழாவது நாளில், எரீத்திரியர்கள் சரணடைந்தனர். மேலும் கிரேக்கர்களால் சர்திஸ் எரிக்கப்பட்டதற்கு பழிவாங்குவதற்காக எரீத்திரியா நகரத்தில் உள்ள அனைத்து கோவில்களும் எரிக்கப்பட்டன.  

அதே ஆண்டில் மராத்தான் சமரில் ஏதெனியர்களுக்கு எதிராக பாரசீக தாக்குதல் படைக்கு தலைமை வகித்தார். மராத்தானில் தேடிஸ் கொல்லப்பட்டதாகவும், ஏதெனியர்கள் அவரது உடலை ஒப்படைக்க மறுத்ததாகவும் சினிடசின் செட்சியாஸ் கூறுகிறார். இருப்பினும், தேடிஸ் போரில் உயிர் பிழைத்தார் என்ற எரோடோடசின் கூற்றுடன் இது முரண்படுகிறது.  

## குடும்பம்
தேடிசுக்கு அர்மமித்ரஸ் மற்றும் தித்தேயஸ் என்ற இரண்டு மகன்கள் இருந்தனர். இவரது இரு பிள்ளைகளும் குதிரைப்படை அதிகாரிகளாகி, முதலாம் செர்கசிடம் பணியாற்றினர்.
# மகாராசா நரிந்தர் சிங்

**நரிந்தர் சிங்** (*Narinder Singh*) பிரித்தானிய இந்தியாவில் 1845 ஆம் ஆண்டு முதல் 1862 ஆம் ஆண்டு வரை பாட்டியாலா சுதேச அரசின் அரசராக இருந்தார். விக்டோரியா மகாராணியின் விருது பெற்ற முதல் இந்திய நட்சத்திர வரிசை உள்ளூர் ஆட்சியாளர் என்ற சிறப்புக்கு உரியவராக இருந்தார். கானிங் பிரபு பிரித்தானிய இந்தியாவின் தலைமை ஆளுநராக இருந்தபோது நரிந்தர் சிங் இந்திய சட்டமன்ற உறுப்பினராக இருந்தார்.  

## சுயசரிதை
1824 ஆம் ஆண்டு நவம்பர் மாதம் 26 ஆம் தேதி பாட்டியாலாவின் அரசர் கரம் சிங்கிற்கு மகனாகப் பிறந்தார். 1846 ஆம் ஆண்டு சனவரி மாதம் 18ஆம் தேதி தனது இருபத்தி மூன்று வயதில் நரிந்தர் சிங் பாட்டியாலாவின் அரசராக பதவி ஏற்றார். இவரது ஆட்சியில் தான் மோதி பாக் அரண்மனை 5 லட்சம் ரூபாய் செலவில் கட்டப்பட்டது..  

1857 ஆம் ஆண்டில் இந்திய சிப்பாய்க் கிளர்ச்சியின் போது, கிழக்கிந்திய கம்பெனிக்கு இவர் உதவி புரிந்தார். மேலும் இவரது சேவைகள் கணக்கிட முடியாத மதிப்புள்ளவை என்று கானிங் பிரபுவால் பின்னர் ஒப்புக்கொள்ளப்பட்டார்.  

1862 ஆம் ஆண்டு நவம்பர் 13ஆம் தேதி தனது 39 வது வயதில் நரிந்தர் சிங் காய்ச்சலால் பாதிக்கப்பட்டு இறந்தார். இவருக்குப் பிறகு இவரது பத்து வயது மகன் மொகிந்தர் சிங் பாட்டியாலாவின் அரசராகப் பதவி ஏற்றார்.
# பண்டார் கின்ராரா



**கின்ராரா** அல்லது **பண்டார் கின்ராரா** (மலாய்: *Bandar Kinrara*; ஆங்கிலம்: *Kinrara Town*; சீனம்: 金銮镇); என்பது மலேசியா, சிலாங்கூர், பெட்டாலிங் மாவட்டம், பூச்சோங் பகுதியில் அமைந்து உள்ள ஒரு நகரம் ஆகும். ஆயர் ஈத்தாம் வனக் காப்பகம் *(Ayer Hitam Forest Reserve)* இந்த நகரத்திற்கு தெற்கே அமைந்துள்ளது.  

கின்ராரா வீடமைப்பு நிறுவனம் *(Kinrara Housing Berhad)*, 1991-ஆம் ஆண்டில் கின்ராரா நகரக் கட்டுமானத்தைத் தொடக்கி வைத்தது. அந்தக் கட்டுமானத்தின் முதல் கட்டமாக, கின்ராரா 1 *(Bandar Kinrara 1 - BK 1)* எனும் மலிவு வீட்டு திட்டம் உருவானது. அதைத் தொடர்ந்து கின்ராரா 2 *(Kinrara 2 - BK 2)* எனும் மலிவு வீட்டு திட்டம் தொடக்கப் பட்டது..  

அதன் பின்னர், கின்ராரா பகுதியில் புக்கிட் சாலில் நெடுஞ்சாலை *(Bukit Jalil Highway)* எனும் கூட்டரசு சாலை 217 (மலேசியா) *(Federal route 217)* உருவாக்கப்பட்டது. இந்தச் சாலைதான் கின்ராரா நகர வளர்ச்சிக்குப் பெரிதும் உதவியது என்று அறியப் படுகிறது.  

## பொது

கின்ராரா நகரக் கட்டுமானம் 1991-ஆம் ஆண்டில் தொடங்கியது. 1,904 ஏக்கர் நிலப்பரப்பைக் கொண்டது. அந்த இடம் முன்பு கின்ராரா தோட்டம் *(Kinrara Estate)* என்று அழைக்கப்பட்டது. அது ஒரு ரப்பர் தோட்டமாக இருந்தது.  

கின்ராரா பி.கே 1–9 *(BK 1–9)* என 9 பிரிவுகளாகப் பிரிக்கப்பட்டு உள்ளது. பி.கே 1; பி.கே 2; பி.கே 3; ஆகிய மூன்று பிரிவுகளும், புக்கிட் ஜாலில் நெடுஞ்சாலையின் வடக்குப் பகுதியில், பூச்சோங் நோக்கிச் செல்லும் பகுதியில் உள்ளன. பி.கே **(BK)** என்றால் பண்டார் கின்ராரா எனும் கின்ராரா நகரம் *(Bandar Kinrara).*  

பி.கே 4; பி.கே 5; பி.கே 6; பி.கே 7; பி.கே 8; பி.கே 9; ஆகிய ஆறு பிரிவுகளும், புக்கிட் ஜாலில் நெடுஞ்சாலையின் தெற்குப் பகுதியில் உள்ளன.  

### சுபாங் ஜெயா நகராண்மைக் கழகம்

கின்ராரா நகரம்; சுபாங் ஜெயா மாநகராட்சியின் நிர்வாகத்தின் கீழ் வருகிறது.  

பெட்டாலிங் மாவட்டத்தில் இருக்கும் சுபாங் ஜெயா மாநகராட்சியின் *(Subang Jaya City Council)* நிர்வாகத்தின் கீழ் உள்ள இதர இடங்கள்:  

- கின்ராரா *(Kinrara)*
- தாமான் பூச்சோங் உத்தாமா *(Taman Puchong Utama)*
- தாமான் சௌஜானா பூச்சோங் *(Taman Saujana Puchong)*
- பூச்சோங் பிரிமா *(Puchong Prima)*
- பூச்சோங் ஜெயா *(Puchong Jaya)*
- புக்கிட் பூச்சோங் 1 *(Bukit Puchong 1)*
- பண்டார் பூச்சோங்* (Bandar Puchong)*
- பண்டார் புத்திரி பூச்சோங் *(Bandar Puteri Puchong)*
- பூச்சோங் பெர்மாய்* (Puchong Permai)*

## கின்ராரா தமிழ்ப்பள்ளி

கின்ராரா நகர்ப் பகுதியில் ஒரு தமிழ்ப்பள்ளி உள்ளது. அதன் பெயர் கின்ராரா தமிழ்ப்பள்ளி. 554 மாணவர்கள் பயில்கிறார்கள். 36 ஆசிரியர்கள் பணிபுரிகிறார்கள்.  

| கின்ராரா | SJK(T) Ldg Kinrara | **கின்ராரா தமிழ்ப்பள்ளி** | பூச்சோங் | 554 | 36 | } |
| --- | --- | --- | --- | --- | --- | --- |
# ஜபாலி உபநிடதம்



.]]  
**ஜபாலி உபநிடதம்** (*Jabali Upanishad*) , ஒரு சமசுகிருத உரையும் இந்து மதத்தின் சிறிய உபநிடதங்களில் ஒன்றுமாகும். இது சாமவேதத்துடன் இணைக்கப்பட்டுள்ளது. சைவ உபநிடதங்களில் ஒன்றாக வகைப்படுத்தப்பட்டுள்ளது.  

இது ஒரு சிறிய உபநிடதமாகும். மேலும் இது ஜபாலி முனிவருக்கும் பிப்பலாத மகரிசிக்கும் இடையிலான உரையாடலாக கட்டமைக்கப்பட்டுள்ளது. மேலும் இது பிப்பலாத மகரிசி இறையியலை வழங்குவதில் குறிப்பிடத்தக்கது.  

அனுமனுக்கு இராமனால் விவரிக்கப்பட்ட முக்திகா எனும் 108 உபநிடதங்களின் தெலுங்கு மொழித் தொகுப்பில், இது 104 வது இடத்தில் பட்டியலிடப்பட்டுள்ளது.  

## உள்ளடக்கம்
பிப்பலாதா முனிவர் ஜபாலி முனிவரிடம் "ஜீவன் என்பது யார்? அதன் இறுதியான நிலை என்ன? யார் பசு? பதி யார்? மேலும் ஒருவர் எவ்வாறு இரட்சிப்பை அடைய முடியும்?" என வினா எழுப்புகிறார். இந்த கேள்விகளுக்கான பதில்களை தியானத்தின் மூலம் ஈசானன் (சிவனின் ஒரு வடிவம்) உணர்ந்தார் என்று ஜபாலி உறுதிப்படுத்துகிறார். பசுபதி, அல்லது சிவனே இறுதி உண்மை என்று உரையின் 8வது வசனம் கூறுகிறது.
# புக்கிட் ஜாலில் நெடுஞ்சாலை


**புக்கிட் ஜாலில் நெடுஞ்சாலை** <small>அல்லது</small> **பூச்சோங் சுங்கை பீசி நெடுஞ்சாலை** <small>அல்லது</small> **கூட்டரசு சாலை 217 (மலேசியா)** (ஆங்கிலம்: *Bukit Jalil Highway* <small>அல்லது</small> *Federal Route 217*; மலாய்: *Lebuhraya Bukit Jalil*) என்பது மலேசியா, கிள்ளான் பள்ளத்தாக்கு பகுதியில் ஒரு முக்கியமான நெடுஞ்சாலை ஆகும்.  

கட்டணமில்லா நெடுஞ்சாலையான இந்தச் சாலை சா ஆலாம் விரைவுச்சாலைக்கு அடுத்த இரண்டாவது பெரிய நெடுஞ்சாலையாகும். இது கிழக்கில் சுங்கை பீசி விரைவுச்சாலையை இணைக்கிறது; மேற்கில் பூச்சோங் ஜெயா அருகே டாமன்சாரா–பூச்சோங் விரைவுச்சாலையை இணைக்கிறது.  

## பொது

இந்த நெடுஞ்சாலை கின்ராரா மற்றும் புக்கிட் ஜாலில் நகரங்களைக் கடந்து செல்கிறது.  

புக்கிட் ஜாலில் நெடுஞ்சாலையின் ‘0’ கிலோமீட்டர் (Kilometre Zero), சிலாங்கூர், பூச்சோங் அருகே பூச்சோங் ஜெயா சாலைச் சந்திப்பில் தொடங்குகிறது. பூச்சோங்கில் உள்ள பூச்சோங் நகர மையத்தில் ‘0’ கிலோமீட்டர் நினைவுச்சின்னம் அமைக்கப்பட்டுள்ளது.  

## வரலாறு

இந்தப் புக்கிட் ஜாலில் நெடுஞ்சாலை, 1998-ஆம் ஆண்டு கோலாலம்பூரில் நடைபெற்ற காமன்வெல்த் விளையாட்டுப் போட்டிகளின் போது *(1998 Commonwealth Games),* சா ஆலாம் விரைவுச் சாலைக்கு அடுத்த நிலையில், புக்கிட் ஜாலில் தேசிய விளையாட்டு வளாகத்திற்குச் செல்லும் இரண்டாவது முக்கிய நெடுஞ்சாலையாக மாறியது.  

2004-ஆம் ஆண்டில், இந்த நெடுஞ்சாலை கூட்டரசு சாலை 217 (மலேசியா) என்று மலேசிய அரசிதழில் பதிவு செய்யப்பட்டது. வேக வரம்பு 90&nbsp;கி.மீ. வரை அனுமதிக்கப் படுகிறது.
# பரதாரியா

**பரதாரியா** (*Paratharia*) **அகிர்** என்பது இந்தியாவின் குஜராத் மாநிலத்தின் கச்சு மாவட்டத்தில் வசிக்கும் அகிர் சாதியின் கோத்ராவாகும்.  

## தோற்றம்
பரதாரியா அகிர் என்பது யதுவன்ஷி அகிரின் ஒரு கிளை ஆகும். இந்த சமூகத்தின் தாயகமான பரதர் பகுதியிலிருந்து இதன் பெயரைப் பெற்றதாக நம்பப்படுகிறது. இவர்களின் மரபுகளின்படி, இவர்கள் கிருட்டிணனுடன் மதுராவிலிருந்து சௌராட்டிராவின் பரதர் பகுதிக்குக் குடிபெயர்ந்தனர். இதன் பின்னர் பராத்தரியா நானூறு முதல் ஐந்நூறு ஆண்டுகளுக்கு முன்பு கச்சு நகருக்குக் குடிபெயர்ந்தனர். இவர்கள் இப்போது கச்சு மாவட்டத்தில் எண்பத்து நான்கு கிராமங்களில் பரவிக்காணப்படுகின்றனர். இவற்றில் முப்பத்து நான்கு புஜ் வட்டத்திலும், இருபத்தி நான்கு அஞ்சார் வட்டத்திலும் மற்றும் நகத்ரானாவில் உள்ள பன்னிரண்டு கிராமங்களிலும் உள்ளனர். ஒரு சிலர் சௌராட்டிராவிலும் காணப்படுகின்றனர். பரதாரியா அகிர் ஒரு தனித்துவமான பேச்சுவழக்கினை (மொழி) கொண்டுள்ளனர். இது இந்தி மற்றும் குசராத்தி போன்றது. இந்த மொழி பரதாரியா அகிருக்குக் குறிப்பிடப்பட்டதாக உள்ளது. குசராத்தியில் மச்சோயா, போரிச்சா *அகிர்*, சோராதியா அகொர் நகேரா அகிர் போன்ற பிற அகிர்கள் குசராத்தி மொழியினைப் பேசுகின்றனர்.  

## தற்போதைய சூழ்நிலை
பராத்தாரியா சமூகம் பல குலங்களைக் கொண்டுள்ளது. இவற்றில் முக்கியமானவை தங்கர், பாலா, பட்டா, ஜாதியா, கெராசியா, சாட், சாங்கா, ககல், தீலா, மாதா மற்றும் வர்சந்த் ஆகும். இந்த குலங்கள் ஒவ்வொன்றும் சம தகுதியினை உடையது. தங்களுக்குள் கலப்பு திருமணம் செய்து கொள்கின்றனர். அண்டையிலுள்ள இந்து சமூகங்களைப் போலவே, இச்சமூகமும் குலத் திருமணத்தை நடைமுறைப்படுத்துகிறது. பராத்தாரியா என்பது சிறு மற்றும் நடுத்தர விவசாயிகளின் சமூகமாகும். பால் விற்பனை இச்சமூகத்தின் முக்கியமான குலத்தொழிலாகும். இவர்கள் சிறிய எண்ணிக்கையிலான சிறு வணிகர்களாக உள்ளனர்.
# ஆப்கானித்தான் சனநாயகக் குடியரசு


**ஆப்கானித்தான் சனநாயகக் குடியரசு** என்பது 1978 முதல் 1992 வரையிலான ஆப்கானித்தான் மக்கள் சனநாயகக் கட்சியின் ஒரு கட்சி ஆட்சிமுறையின் போது இருந்த ஒரு ஆப்கான் அரசு ஆகும். இது 1987ஆம் ஆண்டு ஆப்கான் குடியரசு என பெயர் மாற்றம் செய்யப்பட்டது.  

தேர்ந்தெடுக்கப்படாத சர்வாதிகாரியான முகம்மது தாவூத் கானின் அரசை சௌர் புரட்சி மூலம் நீக்கிய பிறகு இக்கட்சி ஆட்சிக்கு வந்தது. 30 ஏப்ரல் 1978ஆம் ஆண்டு அரசாங்கத்தின் தலைவராக நூர் முகம்மது தராகி பதவியேற்றுக் கொண்டார். தராகி மற்றும் சௌர் புரட்சியின் அமைப்பாளரான அபிசுல்லா அமீன் ஆகியோர் தங்களது ஆட்சியின் போது பல சீர்திருத்தங்களை அறிமுகப்படுத்தினர். அதில் முக்கியமானவை நில மற்றும் திருமணச் சீர்திருத்தங்களாகும். இஸ்லாமிலிருந்து மாறும் தங்களது கொள்கைகளைச் செயல்படுத்தினார். சமூகவுடமையை ஆதரித்தனர். கானால் அறிமுகப்படுத்தப்பட்ட சீர்திருத்தங்களான அனைவருக்கும் இலவசக் கல்வி மற்றும் பெண்களுக்கு சம உரிமை போன்ற சீர்திருத்தங்களை அமீன் விரிவுபடுத்தினார். அதிகாரத்திற்கு வந்தவுடன் தராகி மற்றும் அமீன் தலைமையிலான கல்க் பிரிவு மற்றும் பப்ரக் கர்மாலால் தலைமை தாங்கப்பட்ட பர்சம் பிரிவு ஆகியவற்றுக்கிடையே அதிகாரப் போட்டி தொடங்கியது. கல்க் பிரிவினர் இதில் வெற்றி பெற்றனர். பர்சம் பிரிவினரில் பெரும்பாலானோர் கட்சியிலிருந்து இறுதியாக ஒழித்துக் கட்டப்பட்டனர். மிக முக்கியமான பர்சம் தலைவர்கள் கிழக்கு ஐரோப்பா மற்றும் சோவியத் ஒன்றியத்திற்கு நாடு கடத்தப்பட்டனர்.
# லீட் சுண்ணாம்புக்கல்


**லீட் சுண்ணாம்புக்கல்** (*Leete Limestone*) என்பது ஐக்கிய இராச்சியத்தின் வேல்ஸில் உள்ள ஒரு புவியியல் உருவாக்கம் ஆகும். இது கார்பனிபெரசுக் காலத்திற்கு முந்தைய புதைபடிமங்களைக் கொண்டுள்ளது. மெல்லிய சாம்பல் மற்றும் பச்சை மண் பாறைகள் மற்றும் அரிய நிலக்கரி இங்குக் காணப்படுகிறது.
# ஆப்கானித்தான் இஸ்லாமியக் குடியரசு



**ஆப்கானித்தான் இஸ்லாமியக் குடியரசு** என்பது 2004 முதல் 2021 வரை ஆப்கானித்தானை ஆண்ட ஒரு தலைவர் ஆளும் அரசு முறைமை ஆகும். தாலிபான்களால் ஆளப்பட்ட ஆப்கானித்தான் இஸ்லாமிய அமீரகத்தை, 2001ஆம் ஆண்டு ஆப்கானித்தான் மீதான ஐக்கிய அமெரிக்கப் படையெடுப்புக்குப் பின்னர் நிறுவப்பட்ட ஆப்கான் இடைக்கால அரசு (2001-2002) மற்றும் ஆட்சி மாற்ற அரசு (2002-2004) ஆகிய நிர்வாகங்களை மாற்றுவதற்காக இந்த அரசானது நிறுவப்பட்டது. எனினும், 15 ஆகத்து 2021ஆம் ஆண்டு ஆப்கானித்தானானது மீண்டும் தாலிபான்களால் கைப்பற்றப்பட்டது. ஐக்கிய அமெரிக்க வரலாற்றில் நீண்ட போரான 2001-2021ஆம் ஆண்டு போரின் முடிவை இது குறித்தது. அசரஃப் கனி அகமத்சய் தலைமையிலான இஸ்லாமியக் குடியரசு பதவியில் இருந்து தூக்கி எறியப்பட்டதற்கு இது இட்டுச் சென்றது. தாலிபான்களின் கட்டுப்பாட்டின் கீழ் இசுலாமிய அமீரகமானது மீண்டும் நிறுவப்பட்டது.
# கலகல்சித் மணல்பரப்பு யுத்தம்



**கலகல்சித் மணல்பரப்பு யுத்தம்** என்பது மங்கோலியாவின் பழங்குடியினங்களை ஒரே பதாகையின் கீழ் ஒன்றிணைக்கும் முயற்சியாகத் தெமுஜின் சண்டையிட்ட பல யுத்தங்களில் ஒன்றாகும். சமுக்கா மற்றும் தனது தந்தையின் ஆன்டாவான தொகுருல் கானுக்கு எதிராகத் தெமுஜின் இந்தச் சண்டையை நடத்தினார். அவர்கள் தெமுஜினுக்கு எதிராகத் திட்டம் தீட்டினர். தெமுஜின் இந்த யுத்தத்தில் வெற்றி பெற்றார். எனினும் அதிகமான இழப்பைச் சந்தித்தார். தெமுஜினின் 17 வயதுச் சிறுவனான ஒக்தாயி இந்த யுத்தத்தில் தொலைந்து விட்டான். அவன் போர்க்களத்தில் காயமடைந்து இருந்தான். *மங்கோலியர்களின் இரகசிய வரலாற்றின்* படி, தெமுஜினின் தத்துச் சகோதரனும் நண்பனுமான போரோகுலா யுத்தத்துக்குப் பிறகு ஒக்தாயியை மீட்டுக் கொண்டுவந்தார். தன் தந்தை தொகுருல் தன்னை விட தெமுஜினை அதிகம் மதிப்பதன் காரணமாக செங்குமுக்குப் பொறாமை ஏற்பட்டது. எனவே ஆட்களைக் கூட்டி வரத் தொகுருலிடம் செங்கும் கோரினான். தெமுஜினின் மூன்று உறவினர்கள் மற்றும் செங்குமுடன் இணைந்து சமுக்கா பழைய நாடோடிப் பேரரசை மீண்டும் ஒருங்கிணைக்கும் தெமுஜினின் குறிக்கோளைத் தடுக்கத் திட்டம் தீட்டினான்.
# கூட்டரசு சாலை 217 (மலேசியா)



**கூட்டரசு சாலை 217 (மலேசியா)**<small> அல்லது </small>**பூச்சோங் சுங்கை பீசி நெடுஞ்சாலை** <small>அல்லது </small>(ஆங்கிலம்: </small>*Federal Route 217*; மலாய்: *Lebuhraya Bukit Jalil*) என்பது மலேசியா, சிலாங்கூர், கிள்ளான் பள்ளத்தாக்குப் பகுதியில் ஒரு முக்கிய நெடுஞ்சாலை ஆகும்.  

இந்தச் சாலை சா ஆலாம் விரைவுச்சாலைக்கு அடுத்த நிலையில், இரண்டாவது பெரிய நெடுஞ்சாலையாகத் திகழ்கிறது. இந்தச் சாலை கிழக்கில் சுங்கை பீசி விரைவுச்சாலையை இணைக்கிறது; மேற்கில் பூச்சோங் அருகே டாமன்சாரா–பூச்சோங் விரைவுச்சாலையை இணைக்கிறது.  

## புக்கிட் சாலில் நெடுஞ்சாலை

கின்ராரா மற்றும் புக்கிட் சாலில் நகரங்களைக் கடந்து செல்லும் இந்தச் சாலை, மலேசியாவில் உருவாக்கப்பட்ட நெடுஞ்சாலைகளில் சற்றே பழமையானது.  

முன்பு காலத்தில் கோலாலம்பூரில் இருந்து பூச்சோங் செல்வதற்கு ஒரே ஒரு சாலைதான் இருந்தது. அதுதான் இந்த கோலாலம்பூர் - பூச்சோங் நெடுஞ்சாலை. பின்னர் காலத்தில் புக்கிட் சாலில் நெடுஞ்சாலையுடன் இணைக்கப் பட்டது.  

## பொது

புக்கிட் சாலில் நெடுஞ்சாலையின் ‘0’ கிலோமீட்டர் (Kilometre Zero), சிலாங்கூர், பூச்சோங் அருகே பூச்சோங் ஜெயா சாலைச் சந்திப்பில் தொடங்குகிறது. பூச்சோங்கில் உள்ள பூச்சோங் நகர மையத்தில் ‘0’ கிலோமீட்டர் நினைவுச்சின்னம் அமைக்கப்பட்டுள்ளது.  

இந்தப் புக்கிட் சாலில் நெடுஞ்சாலை, 1998-ஆம் ஆண்டு கோலாலம்பூரில் நடைபெற்ற காமன்வெல்த் விளையாட்டுப் போட்டிகளின் போது *(1998 Commonwealth Games),* சா ஆலாம் விரைவுச் சாலைக்கு அடுத்த நிலையில், புக்கிட் சாலில் தேசிய விளையாட்டு வளாகத்திற்குச் செல்லும் இரண்டாவது முக்கிய நெடுஞ்சாலையாக மாறியது.  

2004-ஆம் ஆண்டில், இந்த நெடுஞ்சாலை கூட்டரசு சாலை 217 (மலேசியா) என்று மலேசிய அரசிதழில் பதிவு செய்யப்பட்டது. வேக வரம்பு 90&nbsp;கி.மீ. வரை அனுமதிக்கப் படுகிறது.  

## கூட்டரசு சாலை 217 (மலேசியா) இடைச்சாலைகள்

| செல்லும்
இடம் |  |  |  |
| --- | --- | --- | --- |
| **0** | **பூச்சோங் ஜெயா இடைமாற்றம்** | **வடகிழக்கு**

**பூச்சோங் சாலை** >>> **பெட்டாலிங் ஜெயா**

ஜாலான் கிள்ளான் லாமா

கூச்சாய் லாமா

பெட்டாலிங் ஜெயா

**டாமன்சாரா** >>> **பூச்சோங் விரைவுச்சாலை**

**வடமேற்கு**

கெப்போங்

டாமன்சாரா

பெட்டாலிங் ஜெயா

பண்டார் சன்வே

சா ஆலாம்

கிள்ளான்

புலாவ் இண்டா

**தெற்கு**

பூச்சோங்

புத்ராஜெயா

சைபர்ஜெயா

கோலாலம்பூர் பன்னாட்டு வானூர்தி நிலையம் | } |

## மேற்கோள்
# விசா (நிறுவனம்)



**விசா** (*Visa Inc.*) என்பது அமெரிக்காவின் கலிபோர்னியா மாநிலத்தின் சான் பிரான்சிஸ்கோ நகரைத் தலைமையிடமாக கொண்டு செயல்படும் ஒரு பன்னாட்டு நிறுவனமாகும். கடன் அட்டை, பற்று அட்டை மற்றும் முன்பணம் செலுத்தப்பட்ட அட்டை மூலம் உலகம் முழுவதும் மின்னணு முறையில் பணபரிமாற்றத்திற்கான சேவைகளை இந்நிறுவனம் வழங்குகிறது.
# பிஎச்ஐஎம்

**பிஎச்ஐஎம்** அல்லது **பீம்** (*BHIM*) என்பது இந்தியத் தேசிய கொடுக்கல்கள் நிறுவனம் நிறுவனத்தால் உருவாக்கப்பட்ட கைபேசி செயலியாகும். இந்த செயலியின் பயன்பாடு ஒருமித்த கொடுக்கல் இணைப்பிடைமுகத்துக்கு (UPI) மேலே கட்டமைக்கப்பட்டுள்ளது. இந்திய அரசின் பணமில்லா பொருளாதாரம் ஊக்குவிப்பு நடவடிக்கையின் ஒரு பகுதியாக இந்த செயலி அறிமுகப்படுத்தப்பட்டது. இந்த செயலி மூலம் ஒருமித்த கொடுக்கல் இணைப்பிடை முகத்தை செயல்முறையைப் பயன்படுத்தும் எந்த ஒரு வங்கிக்கும் பணம் செலுத்த இயலும்.  

மின்னணுவியல் பணப்பை (Digital Wallet) நிறுவனங்கள் ஏற்கனவே ஒருவரிடம் இருந்து மற்றொருவருக்கோ அல்லது நிறுவனத்துக்கோ பணம் அனுப்பும் செயல்முறையை கொண்டிருந்தாலும், பீம் செயலி அவற்றில் இருந்து சற்று மாறுபட்டது. மின்னணுவியல் பணப்பை (Digital Wallet) பயன்படுத்த முன்னரே பணத்தை அச்செயலியில் ஏற்றிவைக்க வேண்டும். ஆனால் பீம் செயலியைக் கொண்டு ஒரு வங்கிக் கணக்கில் இருந்து மற்றொன்றுக்கு நேரடியாக அதுவும் உடனடியாக பணத்தை அனுப்பமுடியும்.
# வாசுகி சரக்கு தொடருந்து

**சூப்பர் வாசுகி** (**Super Vasuki**) 75வது சுதந்திரத் திருநாள் அமுதப் பெருவிழாவை ஒட்டி இந்திய இரயில்வே இயக்கிய மிக நீளமான சரக்குத் தொடருந்து ஆகும். தென்கிழக்கு மத்திய தொடருந்து மண்டலத்தின் கீழ் இயங்கும் வாசுகி சூப்பர் சரக்கு தொடருந்து, 3.5 கிலோ மீட்டர் நீளம், ஆறு என்ஜின்கள், 295 சரக்குப் பெட்டிகளுடன் சுமார் 27 ஆயிரம் டன் நிலக்கரியுடன், 75வது சுதந்திரத் திருநாள் அமுதப் பெருவிழாவையொட்டி, 15 ஆகஸ்டு 2022 அன்று, கோர்பா - நாக்பூர் இடையே 267 கிலோ மீட்டர் தொலைவிற்கு வெள்ளோட்டம் விடப்பட்டது. சூப்பர் வாசுகி சரக்கு ரயிலில் ஏற்றப்படும் நிலக்கரியைக் கொண்டு ஒரு நாளில், 3 ஆயிரம் மெகாவாட் மின்சாரம் உற்பத்தி செய்ய முடியும்.  

## இதனையும் காண்க
- 75வது சுதந்திரத் திருநாள் அமுதப் பெருவிழா
# 75வது சுதந்திரத் திருநாள் அமுதப் பெருவிழா



**75வது சுதந்திரத் திருநாள் அமுதப் பெருவிழா** (**75th Anniversary of Indian Independence** or **Azadi Ka Amrit Mahotsav**), இந்தியா விடுதலை அடைந்த 75வது ஆண்டு நாளை 12 மார்ச் 2021 முதல் 15 ஆகஸ்டு 2023 முடிய இந்தியா மற்றும் வெளிநாடுகளில் முழுவதும் திருநாளாகக் கொண்டாட இந்திய அரசு முடிவு எடுத்துள்ளது.. இத்திருநாளை கொண்டாடும் வகையில் 15 ஆகஸ்டு 2022 அன்று இந்தியாவின் 3.5 கிலோ மீட்டர் நீளமான வாசுகி சூப்பர் சரக்கு தொடருந்து வெள்ளோட்டம் விட்டு இந்திய இரயில்வே சாதனை படைத்தது.  

75வது சுதந்திரத் திருநாள் அமுதப் பெருவிழாவை ஒட்டி இந்தியா முமுவதும் வீடு தோறும் தேசியக் கொடியை ஏற்ற இந்தியப் பிரதமர் வேண்டுகோள் விடுத்துள்ளார். அஞ்சலகம் உட்பட பல இடங்களில் தேசியக் கொடி ரூபாய் 25-க்கு விற்பனை செய்யப்பட்டது.  

## சுருக்கம்
75வது சுதந்திரத் திருநாள் அமுதப் பெருவிழாவிற்கு இந்திய அரசு ஐந்து மையக் கருத்துக்கள் கொண்டுள்ளது. அவைகள்:  

- **இந்திய விடுதலை இயக்கம்**:இது பிரித்தானியர்களிடமிருந்து இந்தியா சுதந்திரம் அடைய போராடிய எண்ணற்ற சுதந்திரப் போராட்ட வீரர்களை மையப்படுத்தி கொண்டாடுகிறது. இந்த கருப்பொருளின் கீழ் உள்ள நிகழ்ச்சிகளில் *பிர்சா முண்டா பிறந்த நாள்*, *நேதாஜி அறிவித்த சுதந்திர இந்தியாவின் தற்காலிக அரசாங்கத்தின் பிரகடனம்* போன்றவை அடங்கும்.
- **கருத்துக்கள்@75**: இந்த கருத்து, இந்தியாவை இதுவரை வடிவமைத்த மற்றும் அடுத்த 25 ஆண்டுகளுக்கு (இந்தியாவின் 100வது சுதந்திர நாள் வரை, '' என பெயரிடப்பட்டிருக்கும் கருத்துக்கள் மற்றும் இலட்சியங்களால் ஈர்க்கப்பட்ட நிகழ்ச்சிகள் மற்றும் நிகழ்வுகளை வெளிச்சத்திற்குக் கொணர்கிறது.
- **தீர்வு@75**: இது இந்தியாவின் தலைவிதியை வடிவமைப்பதற்கான கூட்டுத் தீர்மானம் மற்றும் உறுதியின் மீது கவனம் செலுத்துகிறது. இந்த கருப்பொருளின் கீழ் நிகழ்வுகள் மற்றும் நிகழ்ச்சிகளில் *அரசியலமைப்பு நாள், நல்லாட்சி வாரம்* போன்ற முன்முயற்சிகள் அடங்கும்.
- **செயல்கள்@75**: இது உலக அளவில் இந்தியாவைச் செதுக்குவதற்கு அரசாங்கம் தற்போது மேற்கொண்டு வரும் அனைத்து முயற்சிகளிலும் கவனம் செலுத்துகிறது. இதற்கு ஒரு பொன்மொழி உள்ளது: சப்கா சாத். சப்கா விகாஸ். சப்கா விஸ்வாஸ், சப்கா பிரயாஸ். இதன் கீழ் உள்ள நிகழ்வுகள் மற்றும் முன்முயற்சிகளில் *கதி சக்தி* - மல்டி-மாடல் இணைப்புக்கான தேசிய மாஸ்டர் பிளான், *பெண்கள் தொழில்முனைவோரை வளர்ப்பதற்கான ஒரு முன்முயற்சி* போன்றவை அடங்கும்.
- **சாதனைகள்@75**: இந்தியாவின் பண்டைய வரலாற்றிலிருந்து இன்றைய 75 வருட சுதந்திர நாடு வரை அடையப்பட்ட அனைத்து மைல்கற்கள் மற்றும் கூட்டு சாதனைகளை எடுத்துக்காட்டுகிறது., namely:

## இதனையும் காண்க
- இந்தியாவின் விடுதலை நாள்
- பிரிவினை கொடுமைகள் நினைவு நாள்
- சூப்பர் வாசுகி சரக்குத் தொடருந்து
# மல்கித் சிங் கீத்து



**மல்கித் சிங் கீத்து** (Malkit Singh Keetu) ஒரு இந்திய அரசியல்வாதி ஆவார். இவர் பர்னாலா சட்டமன்ற தொகுதியிலிருந்து 1997 மற்றும் 2002 ஆகிய ஆண்டுகளில் சிரோமணி அகாலி தளம் கட்சியின் சார்பில் போட்டியிட்டு சட்டமன்ற உறுப்பினராக இரு முறை தேர்வு செய்யப்பட்டார். மல்கித் சிங் கீத்து அவர்கள் 2012ஆம் வருடம் அக்டோபர் மாதம் 29 ஆம் தேதி அவருடைய 65 வயதில் குடும்பப் பகை காரணமாக கொல்லப்பட்டார்.
# டார்வினியவாதம்

, 1868]]  

**டார்வினியவாதம்** (ஆங்கிலம்: Darwinism) என்பது ஆங்கில இயற்கையியலாளர் சார்லஸ் டார்வின் (1809–1882) உள்ளிட்டோரால் உருவாக்கப்பட்ட உயிரியல் பரிணாமக் கோட்பாடாகும். அனைத்து வகையான உயிரினங்களும் அவ்வுயிரின வகையைச் சேர்ந்த தனிநபரின் போட்டியிட்டு, உயிர்வாழ்ந்து, இனப்பெருக்கம் செய்யும் திறனை அதிகரிக்கக்கூடிய சிறிய, மரபுவழி மாறுபாடுகளின் இயற்கையான தேர்வின் மூலம் உருவாகின்றன என்பதே டார்வினியவாதம் ஆகும். இது **டார்வினியக் கோட்பாடு** என்றும் **டாரிவினிய பரிணாமம்** என்றும் **டார்வினிசம்** என்றும் அழைக்கப்படுகிறது. இதன் உண்மையுருவில் இக்கோட்பாடானது உயிரினங்களின் மாற்றம் அல்லது பரிணாம வளர்ச்சியின் பரந்த கருத்துகளோடு கூட டார்வினின் கோட்பாடுகளுக்கு முந்தைய கருத்துக்களையும் உள்ளடக்கியது. இது 1859-ல் டார்வின் தனது *ஆன் தி ஆரிஜின் ஆவ் ஸ்பீசீஸ்* என்ற நூலினை வெளியிடப்பட்ட பிறகு அறிவியல் உலகின் பொது அங்கீகாரத்தைப் பெற்றது. ஆங்கில உயிரியலாளர் தாமஸ் ஹென்றி ஹக்ஸ்லி ஏப்ரல் 1860-ல் *டார்வினிசம்* என்ற சொல்லை உருவாக்கினார்.  

## மேற்கோள் தரவுகள்

## தரவுகள்

- 
- 
- 
- 
- Retrieved 2015-11-17.
- 
-
# திரான்டுயல்



**திரான்டுயல்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவரின் முதல் தோற்றம் த காபிட்பிட்டில் துணைக் கதாபாத்திரமாகத் அறிமுகப்படுத்தப்பட்டது, அங்கு இவர் மிர்க்வுட்டின் வனப்பகுதியில் வாழ்ந்த எல்வு இனத்தின் ஆட்சியாளரான எல்வென்கிங் என்று அழைக்கப்படுகிறார். இந்தப் பாத்திரம் த லோட் ஒவ் த ரிங்ஸ் என்ற கதையிலும் சரியாகப் பெயரிடப்பட்டுள்ளது,  

இந்த கதாபாத்திரத்திற்கு உயிர் கொடுக்கும் விதமாக நடிகர் லீ பேஸ் என்பவர் அன் அன்எக்ஸ்பெக்டட் ஜெர்ன்னி (2012), த டெசோலேசன் ஆப் சிமாக் (2013) மற்றும் த பாட்டிலே ஆப் த பைவ் அர்மிசு (2014) போன்ற திரைப்படங்களில் நடித்துள்ளார். இவரின் நடிப்பு ரசிகர்கள் மற்றும் விமர்சகர்கள் மத்தியில் நல்ல வரவேற்பை பெற்றுள்ளது.
# எல்ரோன்டு



**எல்ரோன்டு** என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவரது பெற்றோர்களான எரெண்டில் மற்றும் எல்விங் இருவரும் அரை-எல்பு, மென் மற்றும் எல்வு வம்சாவழியை சேர்ந்தவர்கள் ஆவார்கள். இவர் எல்வன்-மோதிரம் வில்யாவை சுமப்பவர், காற்று வளையம் மற்றும் ரிவெண்டலின் மாஸ்டர் ஆவார், அங்கு இவர் மத்திய பூமியின் இரண்டாம் மற்றும் மூன்றாம் காலகட்டங்களில் ஆயிரக்கணக்கான ஆண்டுகளாக வாழ்ந்தார். இவர் இரண்டாம் யுகத்தின் முடிவில் எல்ப்-கிங் கில்-கலாட்டின் தூதராக இருந்தார், கில்-கலாட் மற்றும் மன்னர் எலெண்டில் ஒரு மோதிரத்திற்காக இருண்ட லார்ட் சவுரோனுடன் சண்டையிட்டதைக் கண்டார், மேலும் இவரது மகன் இசில்துர் அதை அழிப்பதை விட அதை எடுத்துக் கொண்டார்.  

இந்த கதாபாத்திரம் முதன் முதலில் 1937 ஆம் ஆண்டில் த காபிட்டு என்ற புதின புத்தகத்தில் தோன்றின, அதை தொடர்ந்து போன்ற கதையிலும் துணை வேடத்தில் தோன்றினார். இந்த கதாபாத்திரத்திற்கு உயிர் கொடுக்கும் விதமாக நடிகர் கியூகோ வீவிங் என்பவர் த லார்டு ஆப் த ரிங்ஸ் மற்றும் த காபிட்டு போன்ற திரைப்படத் தொடர்களில் நடித்துள்ளார்.
# லோர்ட் ஹாவ் விசிறிவால்



**லோர்ட் ஹாவ் விசிறிவால்** (*Lord Howe fantail*)(ரை*பிதுரா புலிகினோசா செர்வினா*), என்பது **லோர்ட் ஹாவ் தீவு விசிறிவால்** அல்லது **மாநிற-மார்பு விசிறிவால்** என்றும் அழைக்கப்படுகிறது. இது விசிறிவால் குடும்பமான ரைபிதுரிடேயில் ஒரு சிறிய பறவைச் சிற்றினம் ஆகும். இது அழிந்துபோன நியூசிலாந்து விசிறிவாலின் (ரை*பிதுரா புலிகினோசா*) துணையினமாகும். இது ஆத்திரேலியாவின் நியூ சவுத் வேல்ஸின் ஒரு பகுதியான தாஸ்மான் கடலில் உள்ள லோர்ட் ஹாவ் தீவுகளில் காணப்பட்ட அகணிய உயிரி.  

## விளக்கம்

லோர்ட் ஹாவ் விசிறிவால் சில நேரங்களில் தனிசிற்றினமாகக் கருதப்படுகிறது. இது மற்ற துணையினங்களிலிருந்து வேறுபட்டது. இதன் அடிப்பகுதி முழுவதும் வெளிர் இலவங்கப்பட்டை-பழுப்பு நிறமாகவும், வெளிறிய தொண்டைப் பகுதியுடன், வெள்ளை தொண்டை இல்லாததால், இருண்ட பட்டை மார்பகத்திலிருந்து தொண்டியினைப் பிரிக்கிறது.  

## பரவல்
லோர்ட் ஹாவ் விசிறிவால், லோர்ட் ஹாவ் தீவில் மட்டுமே காணப்பட்டது. இங்கு இது மிதவெப்பமண்டல மழைக்காடுகளில் வசித்து வந்தது.  

## நடத்தை
பறவைகள் மிகவும் அமைதியானவை. இவை பொதுவாகக் கட்டிடங்களைச் சுற்றிக் காணப்பட்டன. இவை பூச்சிகளைத் தேடி அடிக்கடி இப்பகுதிகளுக்குள் நுழைந்தன.  

### இனப்பெருக்கம்
லோர்ட் ஹாவ் விசிறிவால் கிண்ண வடிவ கூடு கட்டும். அடிப்படை வால், அழுகிய மர நார் மற்றும் புல், சிலந்தி வலைகளால் பிணைக்கப்பட்டு, கிடைமட்ட கிளையில் மெல்லிய புல்லால் வரிசையாகக் கூடு அமைக்கப்படும். கூடுகளில் பொதுவாக மூன்று, சில நேரங்களில் இரண்டு முட்டைகள் வரை இடுகின்றன.  

## அழிவு
லோர்ட் ஹாவ் விசிறிவால் 1909-ல் பொதுவான பறவையாக அறிவிக்கப்பட்டது. ஆனால் சூன் 1918-ல் எஸ். எஸ். மாகம்போ என்ற கப்பலைத் தரையிறக்கியதன் மூலம் கருப்பு எலிகள் தற்செயலாக இத்தீவுக்கு அறிமுகப்படுத்தப்பட்டது. இதன் பின்னர் சிறிது காலத்தில் லோர்ட் ஹாவ் விசிறிவால் காணாமல் போனது. லோர்ட் ஹாவ் விசிறிவால் "நடைமுறையில் அழிந்துவிட்டதாக" 1924-ல் தெரிவிக்கப்பட்டது. மேலும் அடுத்தடுத்த ஆண்டுகளில் எந்த இந்த பறவைகள் குறித்த எந்த பதிவுகளும் இல்லை. எலி வேட்டையாடலால் அழிக்கப்பட்ட லோர்ட் ஹாவ் உள்ளூர் பறவைகள் மற்றும் பிற விலங்கினங்களுள் லோர்ட் ஹாவ் விசிறிவால் ஒன்றாகக் கருதப்படுகிறது.
# அயனாவரம் காசி விசுவநாதர் கோயில்


**அயனாவரம் காசி விசுவநாதர் கோயில்** (*Kasi Viswanatha Temple, Ayanavaram*) என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் அயனாவரம் புறநகர்ப் பகுதியில் அமையப் பெற்றுள்ள சிவன் கோயிலைக்குறிக்கும். இந்த கோவில் மெட்ராசு மாகாணத்தின் குசராத்தி சமூகத்தின் டக்கர் குலத்தால் கிழக்கிந்திய கம்பெனி காலத்தில் கட்டப்பட்டது. மேடவாக்கம் தண்ணீர் தொட்டி சாலைக்கு அருகிலும் அயனாவரம் பேருந்து நிலையத்தை ஒட்டியும் அயனாவரம் காசி விசுவநாதர் கோயில் அமைந்துள்ளது. சுமார் 200 ஆண்டுகளுக்கு மேல் பழமையான இக்கோவில் நீதியரசர் இ. பத்மநாபன் கமிட்டியால் பட்டியலிடப்பட்ட 400 பாரம்பரிய கட்டமைப்புகள் மற்றும் கோவில்களுள் ஒன்றாகும். கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள காசி விஸ்வநாதர் கோயிலின் புவியியல் ஆள்கூறுகள் ஆகும். அயனாவரம் பகுதியிலுள்ள காசி விசுவநாதர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.  

## வரலாறு
தக்கர் இனத்தவர்கள் குசராத்தி வம்சாவளியைச் சேர்ந்தவர்கள் ஆவர். இவர்கள் குசராத்தின் அகமதாபாத்தில் அமைந்துள்ள கெடா என்ற பகுதியைச் சேர்ந்தவர்கள். கெடா பகுதியைச் சேர்ந்த சில குசராத்தி குடும்பங்கள் 1700 ஆம் ஆண்டுகளில் தமிழ்நாடு மாநிலத்திற்கு குடிபெயர்ந்தனர்.  

ஏகாம்பரேசுவரர் அக்ராகரம் மற்றும் அயனாவரம் ஆகிய இடங்களில் பல அறக்கட்டளைகள் உருவாக்கினர். அயனாவரத்தில் அமைந்துள்ள தக்கர் சத்திரம் இக்குடும்பத்தின் அறக்கட்டளையால் உருவாக்கப்பட்ட அறநிறுவனம் ஆகும். செல்வச்செழிப்புள்ள இந்தத் தக்கர் குடும்பத்தைச் சேர்ந்த ராம்கோர் பாய் மற்றும் ரத்னா பாய் என்ற இரண்டு பெண்கள் சௌகார்பேட்டையில் வாழ்ந்தவர்கள் ஆவர். இவர்கள் இருவரும் கிபி 19 ஆம் நூற்றாண்டின் தொடக்கத்தில் வாரணாசிக்கு புனித யாத்திரை சென்றனர். வாரணாசியில் இருந்து இரண்டு சிவலிங்கங்களைக் கொண்டுவந்தனர். இவற்றுள் ஒன்றை அயனாவரத்தில் காசி விசுவனாதருக்காக் ஒரு கோவில் அமைத்து நிறுவினர். மற்றொன்றை சவுகார்பேட்டையில் உள்ள மொட்டை உத்தராவில் ஒரு சிறு சன்னிதி அமைத்து நிறுவினர். இந்த மொட்டை உத்தராவை சிறீ நிகேதன் என்றும் அழைப்பர்.  

## கோயில் அமைப்பு
கோவிலின் கிழக்குப் பார்த்த நுழைவாயிலில் முற்றுப்பெறாத மொட்டைக் கோபுரத்தைக் காணலாம். மொட்டைக் கோபுரத்தைக் கடந்து உள்ளே சென்றால், மூலவர் கருவறைக்கு எதிரே அமைந்துள்ள கொடிமரம், பலிபீடம், நந்தி ஆகியவை உள்ளன.
# பாட்டியாலாவின் மொகிந்தர் சிங்


**மொகிந்தர் சிங்** (*Mohinder Singh*) 1862 முதல் 1876 வரை பாட்டியாலா சுதேச அரசின் அரசராக இருந்தார்.  

## வாழ்க்கை
மொகிந்தர் சிங் பாட்டியாலா சுதேச அரசின் அரசரான மகாராசா நரிந்திரர் சிங்கின் மகன் ஆவார். இவர் புல்கியன் வம்சத்தின் உறுப்பினராக இருந்தார். மேலும், 1862 ஆம் ஆண்டில் குழந்தையாக இருந்த போது இவர் அரியணை ஏறினார். எனவே இவர் 1870 ஆம் ஆண்டு வயது வரும் வரை மாநில ஆட்சி மன்றம் அரசாங்கத்தை நடத்தியது. சிர்கிந்து கால்வாய் திட்டம் இவரது ஆட்சியில் தான் அனுமதிக்கப்பட்டு முடிக்கப்பட்டது. அதன் கட்டுமான செலவிற்கு அரசு தனது பங்காக ஒரு கோடியே 20 லட்சத்தை வழங்கியது. மாணவர்களின் உயர்கல்வியினை மேம்படுத்துவதற்காக ஓர் அரண்மனை கட்டிடத்துடன் மொகிந்திரா கல்லூரி ஒன்று நிறுவப்பட்டது. இவரது ஆட்சியின் போது தான் பாட்டியாலா மற்றும் அம்பாலா இடையே தந்தி பாதையும் அமைக்கப்பட்டது. 1870 ஆம் ஆண்டில் இவரது பிறந்தநாளில் இந்திய நட்சத்திர வரிசையின் மாபெரும் மாவீரத் தளபதியாக இவர் நியமிக்கப்பட்டார்.  

1876 ஆம் ஆண்டு மொகிந்தர் சிங் இறந்தார். இவருக்கு பிறகு இவருடைய இளம் மகன் ராசிந்தர் சிங் பாட்டியாலா சுதேச அரசின் அரசராகப் பதவி ஏற்றார்.
# சாகித்திய அகாதமி விருது பெற்றவர்களின் பட்டியல்கள்



**சாகித்திய அகாதமி விருது பெற்றவர்களின் பட்டியல்கள்** (*Lists of Sahitya Akademi Award winners*) என்பது இந்தியாவின் இலக்கியப் படைப்புகளுக்கான மிக உயரிய விருதான சாகித்திய அகாதமி விருது வென்றவர்களை உள்ளடக்கியது. சாகித்திய அகாதமி, இந்தியாவின் தேசிய எழுத்தாளர்கள் அகாதமி, இருபத்து நான்கு முக்கிய இந்திய மொழிகளில் சிறந்த படைப்புகளை வழங்குபவர்களுக்கு ஆண்டுதோறும் விருது வழங்குகிறது. இந்தப் பட்டியல் மொழி அடிப்படையில் ஒழுங்கமைக்கப்பட்டுள்ளன.  

- அசாமிய மொழிக்கான சாகித்திய அகாதெமி விருது பெற்றோர்
- பெங்காலி மொழிக்கான சாகித்ய சாகித்திய அகாதெமி விருது பெற்றோர்
- போடோ மொழிக்கான சாகித்ய சாகித்திய அகாதெமி விருது பெற்றோர்
- டோக்ரி மொழிக்கான சாகித்ய சாகித்திய அகாதெமி விருது பெற்றோர்
- ஆங்கிலமொழிக்கான சாகித்ய சாகித்திய அகாதெமி விருது பெற்றோர்
- குஜராத்திமொழிக்கான சாகித்ய சாகித்திய அகாதெமி விருது பெற்றோர்
- இந்தி மொழிக்கான சாகித்ய சாகித்திய அகாதெமி விருது பெற்றோர்
- கன்னட மொழிக்கான சாகித்ய சாகித்திய அகாதெமி விருது பெற்றோர்
- காஷ்மீரி மொழிக்கான சாகித்ய சாகித்திய அகாதெமி விருது பெற்றோர்
- கொங்கனி மொழிக்கான சாகித்ய சாகித்திய அகாதெமி விருது பெற்றோர்
- மைதிலி மொழிக்கான சாகித்ய சாகித்திய அகாதெமி விருது பெற்றோர்
- மலையாள மொழிக்கான சாகித்ய சாகித்திய அகாதெமி விருது பெற்றோர்
- மெய்தேயி மொழிக்கான சாகித்ய சாகித்திய அகாதெமி விருது பெற்றோர்
- மராத்தி மொழிக்கான சாகித்ய சாகித்திய அகாதெமி விருது பெற்றோர்
- நேபாள மொழிக்கான சாகித்திய அகாதமி விருது பெற்றவர்களின் பட்டியல்
- ஒடியாவு மொழிக்கான சாகித்ய சாகித்திய அகாதெமி விருது பெற்றோர்
- பஞ்சாபி மொழிக்கான சாகித்ய சாகித்திய அகாதெமி விருது பெற்றோர்
- ராஜஸ்தானி மொழிக்கான சாகித்ய சாகித்திய அகாதெமி விருது பெற்றோர்
- சமசுகிருத மொழிக்கான சாகித்ய சாகித்திய அகாதெமி விருது பெற்றோர்
- சந்தாலி மொழிக்கான சாகித்ய சாகித்திய அகாதெமி விருது பெற்றோர்
- சிந்தி மொழிக்கான சாகித்ய சாகித்திய அகாதெமி விருது பெற்றோர்
- தமிழ் மொழிக்கான சாகித்ய சாகித்திய அகாதெமி விருது பெற்றோர்
- தெலுங்கு மொழிக்கான சாகித்திய அகாதமி விருது பெற்றோர்
- உருது மொழிக்கான சாகித்ய சாகித்திய அகாதெமி விருது பெற்றோர்
</onlyinclude>
# பதாரி

பதாரியப் பண்பாட்டின் கல்லறைச் சிற்பம், கிமு 5000-4000]]  

**எல் பதாரி** (**El Badari**) மேல் எகிப்தின் அஸ்யூத் மாகாணத்தில் அமைந்த ஒரு பண்டைய நகரம் ஆகும். வரலாற்றுக்கு முந்தைய எகிப்தில் கிமு 5,000 - 4000 காலத்தில் இப்பகுதியில் பதாரியப் பண்பாடு செழித்து இருந்தது.  

## தொல்லியல்
1922 மற்றும் 1931 ஆண்டுகளில் எல் பதாரி தொல்லியல் களத்தை அகழாய்வு செய்த போது , எகிப்தின் வரலாற்றுக்கு முந்தைய (கிமு 5,000 ஆண்டுகளுக்கு முந்தையது) தொல்பொருட்கள் மற்றும் கல்லறைப் பொருட்கள் கிடைத்துள்ளது. பதாரி தொல்லியல் பொருட்களைக் கொண்டு பண்டைய எகிப்தின் மேல் எகிப்து பகுதிகளில் கிமு 5,000 முதல் 4000 வரை பதாரியப் பண்பாடு நிலவியிருக்கலாம் எனக்கணித்துள்ளனர்.  

## இதனையும் காண்க
- பண்டைய எகிப்திய நகரங்கள்
- பதாரியப் பண்பாடு
- வரலாற்றுக்கு முந்தைய எகிப்து
# பியோர்ன்



**பியோர்ன்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர் த காபிட்டில் ஒரு "தோல்-மாற்றி", ஒரு பெரிய கருப்பு கரடியின் வடிவத்தை எடுக்கக்கூடிய ஒரு மனிதராக தோன்றினார். இவரது வழித்தோன்றல்கள் அல்லது உறவினர்கள், பியர்னிங்சு என்று அழைக்கப்படும் மென்களின் குழு, மிர்க்வுட் மற்றும் மிஸ்டி மலைகளுக்கு இடையில் உள்ள அன்டுயினின் மேல் வேல்ஸில் வசிக்கிறார்கள், மேலும் மோதிரப் போரின் போது சௌரோனின் படைகளை எதிர்க்கும் மத்திய-பூமியின் சுதந்திர மக்களில் கணக்கிடப்பட்டுள்ளார்கள். இவரின் உருவம் கருப்பு முடி (எந்த வடிவத்திலும்) மற்றும் அடர்த்தியான கருப்பு தாடி மற்றும் அகன்ற தோள்கள் (மனித வடிவத்தில்) கொண்டுரித்தார்.  

இந்த கதாபாத்திரத்திற்கு உயிர் கொடுக்கும் விதமாக நடிகர் 'மைக்கேல் பெர்ஸ்பிரான்ட்' என்பவர் த டெசோலேசன் ஆப் சிமாக் (2013) மற்றும் த பாட்டிலே ஆப் த பைவ் அர்மிசு (2014) போன்ற திரைப்படங்களில் நடித்துள்ளார்.
# ஈகல்



**ஈகல்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கழுகு கதாபாத்திரம் ஆகும். இந்த கழுகுகள் மத்திய-பூமியில் வசிக்கும் அபாரமான பறக்கும் பறவைகளாக இருந்தன, இவை அறிவாற்றல் மற்றும் பேசக்கூடிய திறன் கொண்டிருந்தது.  

இந்த உயிரினங்கள் பொதுவாக உண்மையான கழுகுகளைப் போலவே இருப்பதாகக் கருதப்படுகிறது, ஆனால் தோற்றத்தில் மிகவும் பெரியது. த லார்ட் ஆப் த ரிங்ஸ்: வார் இன் த நோர்த் என்ற நிகழ்ப்பட ஆட்டத்தில் பெலேரம் என்ற கழுகு ஒரு துணைப் பாத்திரமாக செயல்படுகிறது, தற்செயலான, பெரும்பாலும் சக்திவாய்ந்த எதிரிகளான ட்ரோல்கள், ராட்சதர்கள் அல்லது உருக்-ஹாய் போன்றவர்களைத் தாக்கி, கதாநாயகர்கள் பல பகுதிகளில் சுமந்து கொண்டு போரில் வீரர்களுக்கு உதவுகிறது.
# பதாரியப் பண்பாடு


கல்லறையில் கண்டெடுக்கப்பட்ட பதாரியப் பண்பாடுக் காலத்திய பெண்ணின் மரச்சிற்பம்]]  

**பதாரியப் பண்பாடு** (**Badarian culture**) வரலாற்றுக்கு முந்தைய பண்டைய எகிப்தின் தெற்கு எகிப்தில் உள்ள பதாரி எனும் நகரத்தில் கிமு 5,000 முதல் கிமு 4,000 வரை செழித்திருந்த பண்பாடாகும். இப்பண்பாடுக் காலத்தில் தெற்கு எகிப்தில் பாயும் நைல் நதி ஒட்டிய பகுதிகளில் வேளாண்மை செழித்திருந்ததை காட்டுகிறது. இத்தொல்லியல்களத்தில் 40 குடியிருப்புகளும், 600 கல்லறைகளும் அகழாய்வில் கண்டெடுக்கப்பட்டது.  

பதாரிய பண்பாட்டுக் காலத்தில் பண்டைய எகிப்தின் தெற்கில் நைல் நதியின் இரு கரை ஓரங்களில் வேளாண்மை செய்தல், மீன் பிடித்தல், ஆடு, மாடு கால்நடைகள் வளர்க்கப்பட்டது. இப்பண்பாடுக் காலத்தில் வேளாண் பொருளாதாரம் செழித்தோங்கியது. இக்காலத்தில் கோதுமை, பார்லி, கிழங்குகள் மற்றும் பருப்பு வகைகள் பயிரிடப்பட்டது. தரையடிக் குழிகளில் உணவு தானியங்கள் சேமிக்கப்பட்டது. சடங்குகளின் போது கால்நடைகள், நாய்கள் பலியிடப்பட்டு, உணவு தாணியங்கள் படையலிடப்பட்டது. இப்பண்பாடுக் கால வளரி போன்ற வேட்டைக் கருவிகளை பயன்படுத்தினர். சேர்த்துப் புதைக்கப்பட்டது.  

கருவிகளில் கோடாரிகள், இருமுக அரிவாள்கள் மற்றும் குழிவான-அடிப்படை அம்புக்குறிகள் ஆகியவை அடங்கும். சமூக அடுக்கு சமூகத்தின் மிகவும் செழிப்பான உறுப்பினர்களை கல்லறையின் வேறு பகுதியில் புதைத்தனர்.  

இந்த கல்லறைகளில் மேற்புறம் கருப்பு நிறமும், அடிப்புறம் சிவப்பு நிற மெருகூட்டப்பட்ட மட்பாண்டங்கள் கண்டுபிடிக்கப்பட்டுள்ளது. இந்த படைப்புகள் பதாரியப் பண்பட்டின் மிகவும் சிறப்பு கூறுகளாகக் கருதப்படுகிறது.  

## வர்த்தகம்
பதாரி தொல்லியல் தளங்களில் காணப்படும் எரிகல் பாறைக் குவளைகள் பெரும்பாலும் நைல் வடிநிலப் பகுதியிலிருந்து அல்லது வடமேற்கிலிருந்து நைல் நதி வழியாக வர்த்தகம் செய்யப்பட்டன. செங்கடலிருந்து இருந்து சங்குகள் இறக்குமதியானது. நீலவண்ண இரத்தினக்கற்கள் சினாய் தீபகற்பம் வழியாக பதாரியப் பண்பாட்டுப் பகுதிக்கு வந்திருக்கலாம். பதாரிய மக்கள் கடின இளஞ்சிவப்பு பாத்திரத்தில் நான்கு கைப்பிடிகள் கொண்ட பானைகள் பயன்படுத்தினர். கருப்பு மட்பாண்டங்கள் நேரடியாக எகிப்தின் மேற்கு (லிபியா) அல்லது தெற்கிலிருந்து (நூபியா) வந்திருக்கலாம்.  

## படக்காட்சிகள்

## இதனையும் காண்க
- வரலாற்றுக்கு முந்தைய எகிப்து
- நக்காடா
- மூன்றாம் நக்காடா
- எகிப்தின் துவக்க கால அரச மரபுகள்
- பதாரி
# அர்சோடியாக்சிக்கோலிக் அமிலம்


**அர்சோடியாக்சிக்கோலிக் அமிலம்** (*ursodeoxycholic acid*, UDCA) என்பது ஒரு இரண்டாம் நிலை பித்த அமிலமாகும். **அர்சோடியால்** (*ursodiol*) என்றும் அழைக்கப்படும் இது மனிதர்கள் மற்றும் பிற விலங்குகளில் குடல் பாக்டீரியாக்களால் வளர்சிதை மாற்றத்திலிருந்து உற்பத்தி செய்யப்படுகிறது. சில இன விலங்குகளில் இவ்வமிலமானது கல்லீரலில் ஒருங்கிணைக்கப்படுகிறது. இது முதன்முதலில் அர்சஸ் பேரினத்தின் விலங்குகளான கரடிகளின் பித்தநீரில் அடையாளம் காணப்பட்டது. இதன் காரணமாகவே அவ்வாறு பெயர் பெறப்பட்டது. சுத்திகரிக்கப்பட்ட வடிவத்தில், கல்லீரல் அல்லது பித்த நாளங்களின் பல நோய்களுக்கு சிகிச்சையளிக்க அல்லது தடுக்க இந்த அமிலம் பயன்படுத்தப்படுகிறது.  

இது ஒரு பொதுவான மருந்தாகக் கிடைக்கிறது.
# கோலும்



**கோலும்** என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர் 1937 ஆம் ஆண்டு கனவுருப்புனைவு நாவலான த காபிட்டில் அறிமுகப்படுத்தப்பட்டார், மேலும் அதன் தொடர்ச்சியான த லோட் ஒவ் த ரிங்ஸில் முக்கியமானவராக ஆனார். கோலும் என்பவர் சிடோர் ஹாபிட் கிளாடன் பீல்ட்சு அருகே வசித்த நதி-நாட்டவர் ஆவார். இவர் த லோட் ஒவ் த ரிங்ஸ் கதையில் முதலில் சிமேகோல் என்று அழைக்கப்பட்டார், ஒரு மோதிரத்தால் சிதைக்கப்பட்டார், பின்னர் அவர் "தொண்டையில் ஒரு பயங்கரமான விழுங்கும் சத்தம்" செய்யும் பழக்கத்தின் காரணமாக கோலும் என்று பெயரிட்டார்.  

இவர் தனது உறவினரான டீகோலைக் கொன்றதன் மூலம் மோதிரத்தைப் பெற்றார், அவர் அதை அன்டுயின் நதியில் கண்டுபிடித்தார். இந்த மோதிரத்தை "எனது விலைமதிப்பற்ற" அல்லது "விலைமதிப்பற்ற" என்று குறிப்பிட்டார், மேலும் அது அவரது வாழ்க்கையை இயற்கை வரம்புகளுக்கு அப்பால் நீட்டித்தது. பல நூற்றாண்டுகளாக மோதிரத்தின் செல்வாக்கு கோலுமின் உடலையும் மனதையும் முறுக்கியது, மேலும் நாவல்களின் நேரத்தில், அவர் "அவர் தன்னை நேசித்ததைப் போலவே [மோதிரத்தை] நேசித்தார் மற்றும் வெறுத்தார்." இந்த கதை முழுவதும், கோலும் மோதிரத்தின் மீதான அவரது காமத்திற்கும் அதிலிருந்து விடுபடுவதற்கான அவரது விருப்பத்திற்கும் இடையில் போராடினார். பின்னர் பில்போ பாக்கின்சு மோதிரத்தைக் கண்டுபிடித்து அதைத் தனக்காக எடுத்துக்கொண்டார், அதன்பிறகு கோலும் தனது வாழ்நாள் முழுவதும் அதை திரும்ப பெற பின் தொடர்ந்தார். மொர்டோரில் உள்ள மவுண்ட் டூமில் உள்ள கிராக்ஸ் ஆப் டூமில் புரோடோ விடமிருந்து மோதிரத்தை கோலும் கைப்பற்றினார், ஆனால் அவர் எரிமலையின் தீயில் விழுந்தார், அங்கு அவரும் மோதிரமும் அழிக்கப்பட்டது.  

இந்த கதாபாத்திரத்தை வர்ணனையாளர்கள் புரோடோவின் உளவியல் நிழல் உருவம் என்றும், நல்ல வழிகாட்டியான காண்டால்ப்பு என்ற மந்திரவாதிக்கு மாறாக ஒரு தீய வழிகாட்டி என்றும் விவரித்துள்ளனர். அத்துடன் கோலும் முற்றிலும் தீயவர் அல்ல என்றும், மோதிரத்தை அழிக்கத் தேவையான மத்திய-பூமியின் சர்வ வல்லமையுள்ள கடவுளான எரு இலுவதாரின் விருப்பத்தில் அவருக்கு ஒரு பங்கு உண்டு என்றும் அவர்கள் குறிப்பிட்டுள்ளனர்.  

இந்த கதாபாத்திரத்திற்கு உயிர் கொடுக்கும் விதமாக நடிகர் ஆண்டி செர்கிஸ் என்பவர் பீட்டர் ஜாக்சன் இயக்கிய, த லார்டு ஆப் த ரிங்ஸ் மற்றும் த காபிட்டு போன்ற திரைப்படத் தொடர்களில் குரல் கொடுத்துள்ளார்.
# பாலின்



**பாலின்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர் ஒரு ஒரு டோவ் மற்றும் த காபிட்டில் ஒரு முக்கியமான துணை கதாபாத்திரம் ஆகும். பெல்லோஷிப் மோரியாவின் நிலத்தடி மண்டலத்தின் வழியாக பயணிக்கும்போது, பாலினின் கல்லறை மற்றும் குள்ளர்களின் பதிவு புத்தகம் ஆகியவற்றைக் காண்கிறார்கள், அதில் பாலின் எப்படி ஒரு காலனியை நிறுவினார், மோரியாவின் பிரபுவாக ஆனார், மேலும் காலனி ஓர்க்ஸால் கைப்பற்றப்பட்டது என்று கூறுகிறது.  

இவர் த ஹாபிட்டின் 1977 ரேங்கின்/பாஸ் இயங்குபடத் திரைப்படத்தில் இடம்பெற்றார்; மேலும் பீட்டர் ஜாக்சனின் 2012-2014 நேரடி திரைப்படத் தொடரில் 'கென் இசுடாட்' என்பவர் நடித்துள்ளார். இவர் இழந்த தங்கத்தைத் தேடத் தயங்குவதாகவும், பில்போவின் மீது அனுதாபம் கொண்டவராகவும் சித்தரிக்கப்பட்டார்; மற்றும் 2003 நிகழ்ப்பட தழுவலில் விக்டர் ரைடர்-வெக்ஸ்லர் என்பவர் குரல் கொடுத்தார்.